Kollaa ja Simo Häyhä -museo

Kollaa ja Simo Häyhä -museo on Talvisodan Kollaan taisteluun ja tarkka-ampuja Simo Häyhään liittyvä museo Rautjärven Miettilässä.

Sijainti 
Kollaa ja Simo Häyhä -museo sijaitsee Rautjärven Miettilän historiallisella reservikasarmialueella, sairastupana toimineessa rakennuksessa. Etelästä eli Immolan suunnasta alueelle pääsee Niskapietilän museotietä, lännestä ja pohjoisesta sinne tulee valtatie 6:lta erkaneva Miettiläntie.

Toiminta 
Museo aloitti toimintansa Kollaa -huoneina vuonna 1983 ja uudistettuna, nykymuodossaan, vuonna 2017. Museo on pääosin avoinna kesäaikaan (kesä-elokuut), muuten sopimuksen mukaan. Toiminnasta vastaa Kollaa ja Simo Häyhä -museon tukiyhdistys ja sen alainen museotoimikunta.

Näyttelyt 
Museorakennus on kaksikerroksinen. Alakerrassa on Simo Häyhälle omistettu huone sekä mm. pienoismalli Miettilän reservikasarmialueesta, ja huone sisustettuna 1930-40 lukujen esineistöillä.  Museon yläkerrassa on Kollaan taisteluun ja siihen osallistuneisiin rautjärveläisiin liittyvää tietoa ja aineistoa, kuten valokuvat, kirjallisuus, pienesineitä, luetteloita taistelujoukoista ja tilannekarttoja niiden toiminnasta. 

Museon edessä on kaksi kevyttä kanuunaa mallia 76RK27, lavetit no. 6559/v. 1941 ja no. 6639/v. 1941.

Lähteet 
 
 Rautjärven Kollaa-museo 1983-92, Koonnut Ukko Könni (Moniste)

Aiheesta muualla 
 Tulimyrsky Kollaalla, Rautjärven miehet Talvisodan polttopisteessä

Rautjärven rakennukset ja rakennelmat
Kollaa-museo
Talvisota